text: Beskedent overskud i Vejle Boldklub
  10 marts 2011 kl. 14.45
  Vejle Boldklub A/S fik i 2010 et beskedent overskud på to millioner kroner eller knap 1,4 millioner kroner efter skat.
  Året var præget af en hård økonomisk opbremsning med en nedsættelse af lønningerne på 20 procent.
  Nettoomsætningen blev på 34,5 millioner kroner.
  Sponsorindtægter er selskabets væsentligste. De steg med 1,8 millioner til 28,3 millioner kroner.
  Selskabet satser først på at vende tilbage til superligaen i sommeren 2012.
  